**Gailingen am Hochrhein** on kunta Saksassa Baden-Württembergin osavaltion Konstanzin piirikunnassa. Kunta kuuluu Freiburgin hallintopiiriin. 30. kesäkuuta 2022 Gailingen am Hochrheinissa oli 2 930 asukasta ja väestötiheys oli 222 as./km². Kunnan pinta-ala on 13,17 km². Gailingen am Hochrheinin pormestari on Thomas Auer.

Gailingen am Hochrheinin naapurikunnat ovat Gottmadingen pohjoisessa, Buch ja Ramsen idässä, Diessenhofen etelässä sekä Dörflingen lännessä. Neljä viimeisenä mainittua kuuluvat Sveitsille. Lisäksi Saksan eksklaavi Büsingen am Hochrhein sijaitsee alle kilometrin päässä kunnasta länteen.

Kunnassa toimii yksi Hochrheinschule -niminen "perus- ja yläkoulu" (saks. *Grund- und Hauptschule*). Lisäksi kunnassa toimii kansanopisto (saks. *Volkshochschule*).

Gailingen am Hochrheinin ystävyyskunta on Saksin osavaltiossa sijaitseva Liebschützberg.

Historia
--------

Juutalaisten hautausmaa Gailingen am Hochrheinissa.
Ensimmäinen dokumentoitu maininta Gailingenista on vuodelta 965. Mahdollisesti alemannit asuttivat Gailingenin aluetta jo 400-luvulla. Nimi "Gailingen" tulee "Geilo"-nimisen henkilön mukaan, joka oli yksi alemannien johtaja. 1000-luvulla Gailingen oli aatelisperheen omistuksessa. 1300-luvulla alueen omistus siirtyi Randeggin aatelisperheelle ja sen peruja on leijonanpää, perheen tunnus, Gailingenin vaakunassa nykyään. Seuraavina vuosisatoina Gailingen vaihtoi omistajaa lukuisia kertoja.

Vuonna 1654 Gailingeniin muutti kuusi juutalaista. Vuonna 1722 Gailingenissa oli 18 juutalaista kotitaloutta ja 1700-luvun puoliväliin mennessä lukumäärä kasvoi 28:en. Vuonna 1766 Gailingeniin rakennettiin uusi koulu ja vuonna 1836 synagoga. Vuosina 1845–1847 paikkakunnalle rakennettiin uusi koulurakennus. Gailingen sai myös sairaalan ja vanhainkodin. 1850-luvun puoliväliin mennessä juutalaisväestöä oli Gailingenin väestöstä yli puolet. Vuonna 1870 Gailingeniin valittiin ensimmäinen juutalaispormestari. Seitsemän vuotta tämän jälkeen juutalaiset ja kristityt lapset aloittivat koulunkäyntinsä samassa koulussa. Juutalaiset ja ei-juutalaiset elivät yhdessä rauhallisesti, kunnes Adolf Hitler nousi valtaan. Vuonna 1933 juutalaisväestö väheni paikkakunnalla noin 20 prosenttia. Kristalliyö ohitti Gailingenin. 10. marraskuuta 1938 synagoga tuhottiin. 22. lokakuuta 1940 yli 200 juutalaista vietiin heidän kodeistaan Ranskaan. Koulurakennus toimii nykyisin Bodenjärven alueen juutalaisten historiaa käsittelevänä museona.

Lähteet
-------

1. ↑  Herzlich willkommen auf den Gailinger Internetseiten Gemeinde Gailingen. Viitattu 16.5.2023. (saksaksi)
2. ↑  Gailingen, Germany Page Falling Rain Genomics, Inc. Viitattu 20.11.2010. (englanniksi)
3. 1 2 3 4 5  Suchen im Gemeindeverzeichnis Statistisches Bundesamt. Viitattu 21.11.2010. (saksaksi)
4. 1 2  Übersichts- und Vergleichsdaten I (Gebiet, Bevölkerung): Gailingen am Hochrhein (Kreis Konstanz) Statistisches Landesamt Baden-Württemberg.  Arkistoitu 29.4.2013. Viitattu 20.11.2010. (saksaksi)
5. ↑  Bevölkerung der Gemeinden Baden-Württembergs am 30. Juni 2022 (PDF) (s. 13) Statistisches Landesamt Baden-Württemberg. Viitattu 16.5.2023. (saksaksi)
6. ↑  Karte Gailingen am Hochrhein ViaMichelin. Viitattu 21.11.2010. (saksaksi)
7. ↑  *ADAC Maxiatlas Deutschland 2009/2010* 1:150 000. 203.  Cartotravel Vlg GmbH + Co, 2009.  ISBN 978-3-8264-2198-3.  (saksaksi)
8. ↑  Öffentliche Einrichtungen in-gailingen.de. Viitattu 21.11.2010. (saksaksi)
9. ↑  Startseite in-gailingen.de. Viitattu 20.11.2010. (saksaksi)
10. 1 2  Town History in-gailingen.de. Viitattu 21.11.2010. (englanniksi)
11. ↑  Jewish History in-gailingen.de. Viitattu 21.11.2010. (englanniksi)

Aiheesta muualla
----------------

* Kuvia tai muita tiedostoja aiheesta **Gailingen am Hochrhein** Wikimedia Commonsissa

* Viralliset kotisivut (saksaksi)